Sigida 19 Denbaw ni matɔrɔniw ka kunnafoniw
Muso kɔnɔma dɔw b’a dabɔ a kama k’u kɔnɔ tiɲɛ kun caman kosɔn. O la u bɛ taa mɔgɔw bara minnu bɛ kɔnɔ jagoya tiɲɛ ka den labɔ. Nin kɔnɔtiɲɛw bɛ kɛ ka da sababu caman kan.
Kɔnɔtiɲɛ walima a tiɲɛbaliya ŋaniya sirili bɛ se ka kɛ ko gɛlɛn ye. Muso caman bɛ ladilikan ni hakilinata ɲumanw sɔrɔ u teriw fɛ min b’u dɛmɛ u ka ŋaniya ta kɔnɔ tiɲɛni n’a tiɲɛbaliya la. Ni kɔnɔtiɲɛ kɛra dɔgɔtɔrɔso la a ɲɛdɔnbaga fɛ n’a kɛ minɛn sanuman ye, a ka c’a la farati t’o la muso kan. Ni kɔnɔtiɲɛ kɛra sani kɔnɔ ka kɔrɔbaya, gɛlɛya foyi t’o la.
K’a lawuli a kama ka kɔnɔ tiɲɛ ani kɔnɔ tiɲɛni a yɛrɛ ma, danfaraba b’u cɛ. Kɔnɔtiɲɛ laɲini farati ka bon, janko n’a ma kɛ a ɲɛdɔnbaga fɛ ani a kɛyɔrɔɲuman na ni kɛ minɛn ɲumanw ye. Kɔnɔtiɲɛ kɔnnen don yɔrɔminnu na walima n’a kɛli ka gɛlɛn, muso caman ka saya sababu bɛ sɔrɔ kɔnɔtiɲɛ dogolen fɛ k’a daminɛ san tan ni fila la ka taa se san biduuru ma.
Kɔnɔtiɲɛ fɛɛrɛ minnu bɛna ni basibɔn juguman ye, bana walima saya yɛrɛ, olu de ye: ka kalani walima ka fɛn kologɛlɛnman wɛrɛw don denso kɔnɔ, ka den diyagoya labɔ, ka tubabufuraw ta walima farafinfuraw.
Kɔnɔtiɲɛ kɔlɔlɔw:
Ni aw ye nin taamasiɲɛ kofɔlenw ye muso la ka a sɔrɔ muso min kɔnɔma tun don, o gɛlɛyaw sababu bɛ se ka kɛ kɔnɔtiɲɛ ye. Nka a sababu fana bɛ se ka kɛ kɔnɔbɔn ye (gafe ɲɛ Kɔnɔtiɲɛni a yɛrɛma), den dancogo ni dacogo falennen ye (gafe ɲɛ Den dalen denso kɔ kan), walima barakɔrɔla bana gɛlɛn (gafe ɲɛ Muso ka barakɔrɔladimi).
Kɔnɔtiɲɛ kɔfɛ, ni musow ye gɛlɛya sɔrɔ, u bɛ taa dɔgɔtɔrɔso la, nka u bɛ siran walima u bɛ maloya k’a ɲɛ yɛrɛ fɔ. Dɔw yɛrɛ bɛ siran kojugu walima u bɛ maloya ka taa dɔgɔtɔrɔso la, kɛrɛnkɛrɛnnenya la ni kɔnɔtiɲɛ kɛra dogo la. U b’u sigi fo bana ka juguya ka sɔrɔ ka taa dɔgɔtɔrɔso la. U bɛ to o sigi de la fo saya bɛ se u ma. Saya bɛ se u ma o waati kɔnɔ. Basibɔn jugumanba walima banakisɛ sɔrɔli kɔnɔtiɲɛ senfɛ, o kasaara ka bon kosɛbɛ.
N’aw ye nin kɔlɔlɔ dɔ ye muso la kɔnɔtiɲɛ kɔfɛ, aw bɛ taa n’a ye joona dɔgɔtɔrɔso la. Sani aw ni dɔgɔtɔrɔ ka ɲɔgɔn ye:
Walasa ka kunnafoni wɛrɛw sɔrɔ muso furakɛcogo kan kɔnɔtiɲɛ kɔfɛ, aw bɛ tinminɛmusow tɔgɔla gafew kalan i n’a fɔ Guide des sages-femmes, min bɛ sɔrɔ Hesperian mɔgɔ fɛ.
📖
Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn unk dyu_Latn bam_Latn